Elio de Angelis je pokojni italijanski dirkač Formule 1. Kariero je začel v sezoni 1979 na Veliki nagradi Argentine s Shadowom. Prve točke je osvojil na zadnji dirki sezone za Veliko nagrado ZDA s četrtim mestom. Tudi na prve stopničke mu ni bilo treba dolgo čakati, saj je na drugi dirki v sezoni 1980 osvojil drugo mesto na Veliki nagradi Brazilije z Lotusom. Po nekoliko slabši sezoni 1981, ko se mu ni uspelo uvrstiti na oder za zmagovalce, je svojo prvo zmago v karieri dočakal v sezoni 1982 na dirki za Veliki nagradi Avstrije. Naslednja sezona 1983 je bila spet nekoliko slabša z le eno uvrstitvijo v točke, nato pa je sledila sezona 1984, ki je bila njegova najboljša v karieri s štirimi uvrstitvami na stopničke in skupno tretjim mestom v prvenstvu. V sezona 1985 je dosegel še svojo drugo zmago na dirki za Veliko nagrado San Marina, po koncu sezone pa je bil zamenjan z Johnnyjem Dumfriesom izključno zaradi tega, ker se je bil Dumfries pripravljen popolnoma podrediti vzhajajoči zvezdi, Ayrtonu Senni. Senna je namreč za 1986 od Lotusa zahteval status prvega voznika in vodonosca za moštvenega kolego, kar pa de Angelis z dosežki niti približno ni bil, zato so pri Lotusu namerno našli slabšega dirkača. V sezoni 1986 je tako prestopil v Brabham. Po štirih dirkah brez osvojenih točk se je smrtno ponesrečil na testiranjih na francoski stezi "Paul Ricard".